ORDE do 17 febreiro de 1997 pola que se fai pública a composición do Consello Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/03/1997

A Lei 5/1987, do 27 de maio, (DOG do 2 de xuño), do Consello Social da Universidade e do Consello Universitario de Galicia, modificada pola Lei 11/1989, do 20 de xullo, (DOG do 16 de agosto), de ordenación do sistema universitario de Galicia, crea o Consello Universitario de Galicia como órgano
de consulta e asesoramento da Consellería de Educación e Ordenación Universitaria para a realización da política de coordinación e planificación universitaria de Galicia.
O artigo 12 da Lei 5/1987 e o artigo 4 do Decreto 240/1992, do 30 de xullo, (DOG do 12 de agosto), polo que se aproba o Regulamento do Consello Universitario de Galicia, regulan a composición do Consello Universitario de Galicia.
Con data do 28 de xaneiro de 1997 foron publicados o Decreto 9/1997, do 23 de xaneiro, polo que se dispón o cesamento do presidente do Consello Social da Universidade de Santiago de Compostela e o Decreto 11/1997, do 23 de xaneiro, polo que se nomean os membros do Consello Social da Universidade de Santiago de Compostela. Ademais, con data do 14 de febreiro de 1997 foi publicado o Decreto 24/1997, do 6 de febreiro, polo que se dispón a substitución de representantes da Xunta de Goberno da Universidade de Vigo e dos intereses sociais no Consello Social da citada universidade.
Esta consellería, facendo uso das atribucións que lle están conferidas na Lei 1/1983, do 22 de febreiro, (DOG nº 23, do 21 de marzo de 1983), reguladora da Xunta de Galicia e do seu presidente, modificada pola Lei 11/1988, do 20 de outubro, (DOG nº 208, do 28 de outubro de 1988), e da autorización establecida na disposición derradeira do Decreto 240/1992, polo que se aproba o Regulamento do Consello Universitario de Galicia,
DISPÓN:
Artigo único.-Facer pública a composición do Consello Universitario de Galicia, que estará constituído polos seguintes membros:
1.-Presidente: Celso Currás Fernández, conselleiro de Educación e Ordenación Universitaria.
2.-Vicepresidente: José Manuel Touriñán López, director xeral de Universidades e Investigación.
3.-Vocais:
A) Os rectores das universidades galegas:
-Francisco Darío Villanueva Prieto, rector da Universidade de Santiago de Compostela.
-José Luis Meilán Gil, rector da Universidade de A Coruña.
-José Antonio Rodríguez Vázquez, rector da Universidade de Vigo.
B) Os presidentes dos consellos sociais correspondentes ás universidades galegas:
-Jesús García Calvo, presidente do Consello Social da Universidade de Santiago de Compostela.
-José Luis Méndez López, presidente do Consello Social da Universidade da Coruña.
-Alfonso Zulueta de Haz, presidente do Consello Social da Universidade de Vigo.
C) Membros elixidos pola Comisión de Educación e Cultura do Parlamento de Galicia:
-David Ferrer Garrido.
-José Luis Méndez Romeu.
-Diego Murillo Carrasco.
-José Fernando San Martín Artiñano.
-Mauro Varela Pérez.
4.-Secretario:
Eleutino Álvarez Álvarez, subdirector xeral de Universidades.
Santiago de Compostela, 17 de febreiro de 1997.
Celso Currás Fernández
Conselleiro de Educación e Ordenación
Universitaria
1470